מפת מדינות חבר העמים הבריטי ברחבי העולם
נכון לאוקטובר 2023, רוב מדינות חבר העמים הבריטי (שידוע לרוב כ-"חבר העמים"), ארגון וולונטרי בינלאומי בו חברות 56 מדינות עצמאיות, שכולן, למעט שתיים (מוזמביק ורואנדה), היו חלק מהקולוניות של האימפריה הבריטית בעבר, מפלילות קיום פעילות הומוסקסואלית בין מבוגרים מאותו המין כולל צורות הפללה נוספות הקשורות לסוגיות של נטייה מינית, ביצוע קרוס-דרסינג, זהות מגדרית וביטוי מגדרי. פעילות הומוסקסואלית מוגדרת כעבירה פלילית ברוב של 30 מתוך 56 המדינות החברות בארגון וחוקית ב-26 בלבד.

המעמד החוקי של פעילות הומוסקסואליות במדינות חבר העמים תואר כתוצאה של "ההשפעה ההיסטורית הגדולה" או "מורשתה של האימפריה הבריטית". ברוב המקרים, אלה היו מנהלים קולוניאליים אירופאים לשעבר שקבעו חקיקה אנטי-הומוסקסואלית על רקע איסור קיום "מעשי סדום" או "מעשים נגד סדר הטבע" במהלך המאה ה-19 וקודם לכן. בשל המקור המשותף של חוקי העונשין ההיסטוריים בקולוניות בריטיות רבות לשעבר, האיסור על קיום פעילות הומוסקסואלית בהסכמה בין מבוגרים, בדגש על קיום מין אנאלי, נקבע בסעיף 377 בקוד הפלילי (אנ') של 42 קולוניות בריטיות לשעבר, שרבות מהן חברות היום בארגון.

העונשים דה יורה על ביצוע פעילות הומוסקסואלית בין מבוגרים בהסכמה נותרו קשים במספר מדינות חבר העמים. בין היתר סעיפי חוק העונשין השונים כוללים עד 10 שנות מאסר ו/או עבודות כפייה בג'מייקה, עד 14–21 שנות מאסר בקניה ובין 2–20 שנות מאסר, קנס, ענישה גופנית או הגליה במלזיה בעוד מוסלמים עלולים לעמוד בפני עונש מוות על פי דין השריעה האסלאמי במדינה. עונשים אחרים כוללים קבוצת מדינות שמטילות עונש מרבי של מאסר עולם על קיום פעילות הומוסקסואלית בהן: בנגלדש, גיאנה, פקיסטן, סיירה לאון, טנזניה ואוגנדה. בברוניי ומדינות מסוימות בצפון ניגריה הרשעה על רקע קיום פעילות הומוסקסואלית עלולה אף לשאת עונש מוות בסקילה באבנים, עונש שהוחמר מאז התפרקות האימפריה הבריטית ושילוב החוק הפלילי הקולוניאלי עם דין השריעה האסלאמי. במדינות מסוימות כמו קמרון, לעיתים קרובות ישנם דיווחים על קיום מעצרים וכליאה של אזרחי להט"ב במדינה בגין קיום פעילות הומוסקסואלית או ביצועי קרוס-דרסינג על ידי הרשויות. בעשורים האחרונים, באוגנדה ובניגריה, הצעות חוק שונות הוצעו עבור החמרת הענישה בחוקי העונשין על רקע קיום פעילות הומוסקסואלית. עם זאת, לאורך השנים דווח בתקשורת הבינלאומית כי העונשים האנטי-הומוסקסואלים שנותרו בחוקי העונשין של מדינות חבר העמים מאז התקופה הקולוניאלית, לא נאכפים בפועל (דה פקטו) בין היתר בגלל שאזרחי להט"ב באותן מדינות שומרים בסוד על נטייתם המינית האמיתית או זהותם המגדרית המועדפת בקרב האוכלוסייה כתוצאה מההפללה הקיימת בחוק.

סקירה כללית
-----------

 ערך מורחב – **זכויות להט"ב**  

דו"ח שהופק בנובמבר 2015 על ידי ארגון זכויות הלהט"ב הבריטי "Human Dignity Trust" (אנ') בשיתוף עם איגוד עורכי הדין של חבר העמים הבריטי טען שמדינות שממשיכות להפליל פעילות הומוסקסואלית בהסכמה מחמירות את ההשפעות של התפרצויות מחלות ה-HIV/איידס. הדו"ח העריך שכ-2.9 מיליארד בני אדם חיים במדינות חבר העמים שבהן קיום פעילות הומוסקסואליות בהסכמה נושא עונשים פליליים שמתוכם כ-174 מיליון עשויים להיות מזוהים כלהט"ב. בסיומו, קבע דו"ח באומרו כי:

> "יש קשר ישיר בין הפללת פעילות הומוסקסואלית לבין שיעורים מוגברים של שכיחות HIV, וחבר העמים הבריטי מוכיח ללא ספק את הקשר הזה. חבר העמים מהווה כ-30% מאוכלוסיית העולם אך למעלה מ-60% ממקרי ההדבקה ב-HIV ברחבי העולם. המצב הזה הלך והחמיר". —  "Human Dignity Trust"
> 
>

דיונים ברמת חבר העמים הבריטי
----------------------------

### מזכירים כלליים

 **זכויות להט"ב ברחבי העולם** (לחצו להגדלה) 
**מעמד חוקי של זוגיות הומוסקסואלית**:
  מדינות בהן מוכרים נישואים חד-מיניים
  הכרה בנישואים חד-מיניים ברמה הפדרלית אך לא בשטח הטריטוריה
  הכרה בסוגים אחרים של שותפות (איחוד אזרחי)
  הכרה מקומית מוגבלת (ידועים בציבור, הסכם אפוטרופסות, תעודות שותפות מוגבלות)
  הכרה משפטית מוגבלת (מתן תושבות בעקבות נישואים חד-מיניים שבוצעו במדינה זרה)
  אין הכרה בזוגיות חד-מינית
  ישנן הגבלות על חופש הביטוי וחופש ההתאגדות
**מדינות בהן פעילות הומוסקסואלית היא פלילית:**
  מאסר, לא נאכף בפועל
  מאסר
  מאסר, עונש מוות לא נאכף בפועל
  עונש מוות

הערה: עיגול צבעוני מציין פסיקות בודדות של שופטים מקומיים.
ביולי 2011 המזכיר הכללי של חבר העמים הבריטי (אנ'), קמאלש שארמה (אנ'), העומד בראש הארגון, התבטא נגד אפליה כלפי להט"ב בעת ביקורו באוסטרליה והצהיר כי "השמצה והטרדה על רקע נטייה מינית עומדים בסתירה לערכי חבר העמים". זו הייתה הפעם הראשונה שדמות במעמד כה בכיר בארגון התבטאה בפומבי בנושא. שארמה חזר והדגיש את עמדתו בנאום המרכזי שלו בטקס הפתיחה של פגישת ראשי הממשלות של מדינות הארגון (CHOGM) באותה שנה,

> "אנו זוכרים את אישור ערכי ועקרונות חבר העמים הבריטי משנת 2009, הכוללים מחויבות ברורה לסובלנות, כבוד והבנה... אפליה והפללה על רקע נטייה מינית עומדות בסתירה לערכים שלנו והייתה לי ההזדמנות להתייחס לכך בהקשר לכנסים הקשורים לחוקים שלנו".
> 
> - קמאלש שארמה, מזכ"ל חבר העמים הבריטי
> 
> 

מזכ"לית הארגון החדשה, פטרישיה סקוטלנד (אנ'), שנכנסה לתפקיד ב-1 באפריל 2016, התחייבה בשנתיים הראשונות בכהונתה בתפקיד "לקדם אי-הפללה של פעילות הומוסקסואלית" במדינות חבר העמים הבריטי שעדיין מגדירות פעילות הומוסקסואלית בין מבוגרים בהסכמה כעבירה פלילית. עם זאת, היא הציעה שהתקדמות בנושא צריכה להיבנות באמצעות "ביסוס קונצנזוס" באומרה:

> "אין לנו את הזכות או ההזדמנות לכפות על מדינות, אבל אנחנו יכולים להתחיל שיחה ממש טובה על עבודה איתן כדי שהן יבינו את הנושאים הכלכליים ביחס לזכויות אדם ויעשו את השינוי".
> 
> — פטרישיה סקוטלנד, מזכל"ית חבר העמים הבריטי
> 
> 

### ועידת חבר העמים בפרת'

פעיל זכויות האדם הבריטי פיטר טאצ'ל וחבר הקבינט של דרום אוסטרליה (אנ'), איאן האנטר (אנ'), קראו להעלות את נושא מעמד זכויות הלהט"ב במדינות הארגון על סדר היום של פגישת ראשי ממשלות חבר העמים הבריטי (CHOGM) שתתקיים בעיר פרת', בירת אוסטרליה המערבית בסוף אוקטובר 2011 באומרם:

> "CHOGM" אף פעם לא דנה, שלא לדבר על תמכה, בשוויון עבור להט"ב ובזכויות אדם. זה זמן רב ש-"CHOGM" לא התייחסה לנושא ההומניטרי הזה, שהיא הזניחה יותר מדי זמן".
> 
> —  פיטר טאצ'ל ואיאן האנטר
> 
> 

קריאתם של טאצ'ל והאנטר נתמכה גם על ידי חבר האספה המחוקקת של פרת', ג'ון הייד, שקרא לראש ממשלת מערב אוסטרליה קולין בארנט (אנ') להשתמש בתפקיד שלו ולקרוא לנציגי "CHOGM" לטפל בסוגיית זכויות להט"ב במדינות חבר העמים. לבסוף, אושר כי שר החוץ האוסטרלי, קווין ראד, יתערב בפגישה ראשי הממשלות בחודש אוקטובר בקריאה למדינות הארגון לבטל חוקים שמפלילים קיום פעילות הומוסקסואלית בשטחן. הדיון על מעמד זכויות להט"ב בפגישה בפרת' התקבל בתגובות שותקות מרוב הנציגים הנוכחים ובתמיכה חזקה מנציגי הממלכה המאוחדת, קנדה, אוסטרליה וניו זילנד. עם זאת, בסיום הפגישה, לא ניתן היה להגיע להסכמה לפרסם דו"ח של פרסומים מובהקים שבחן את הרלוונטיות העתידית של חבר העמים ודרש מכל המדינות החברות שמפלילות הומוסקסואליות להסיר את האיסורים שלהן על ידי העברת אי-הפללה.

### ועידת מלטה

בנובמבר 2015, הודיעה סנדיפ ורמה (אנ'), תת-מזכיר המדינה במחלקת הפיתוח הבינלאומי של הממלכה המאוחדת, כי היא תעמוד בראש הישיבה שתדון במעמד זכויות להט"ב במדינות הארגון בפגישת ראשי ממשלות חבר העמים הבריטי במלטה.

הפגנה בלונדון מחוץ למטה מזכירות ארגון חבר העמים הבריטי בדרישה להעלאת דיון על מעמד זכויות להט"ב לסדר היום בפגישת ראשי הממשלות של מדינות הארגון בנובמבר 2015
מפגינים במצעד הגאווה בלונדון, הממלכה המאוחדת, מוחים עבור זכויות להט"ב באפריקה לצד דגלי ניגריה, קניה ואוגנדה, 2018בשנת 2016, דחק ראש ממשלת מלטה, ג'וזף מוסקט, במדינות חבר העמים לבטל חוקים שמפלילים קיום פעילות הומוסקסואלית בהסכמה בשטחן בנאומו לציון יום חבר העמים הבריטי במנזר וסטמינסטר. המלכה אליזבת השנייה, ראש חבר העמים, נכחה באירוע.

ביוני 2017, חבר העמים אישר את ההסמכה של הארגון רשת השוויון של חבר העמים (TCEN), מה שהפך אותו לארגון הראשון שהוסמך רשמית על ידי חבר העמים שמתמקד בסוגיות של זכויות להט"ב בארגון. משמעות ההסמכה תעניק לפעילי רשת השוויון גישה מוגברת לסוגיות שונות בחבר העמים והשתתפות בפגישות.

### הממלכה המאוחדת

ראש ממשלת הממלכה המאוחדת, דייוויד קמרון, הצהיר על תמיכתו בשינוי וחקיקת זכויות להט"ב בכלל מדינות הארגון באומרו:

> "זה פשוט מזעזע. איך אפשר להתייחס ככה לאנשים? איך רומסים את זכויותיהם בגלל הדעות הקדומות ואפילו האלימות שהם סובלים ממנה. אני רוצה שהממלכה המאוחדת תהיה מגדלור עולמי לרפורמה".
> 
> —  דייוויד קמרון, ראש ממשלת הממלכה המאוחדת
> 
> 

השר לפיתוח המדינה ואפריקה (אנ'), אנדרו מיטשל (אנ'), ציין לאחר הצהרתו של קמרון כי הממלכה המאוחדת תמנע סיוע כלכלי לפיתוח מדינות חבר העמים שאינן מכירות בזכויות להט"ב. בעקבות זאת, תמיכה תקציבית של 19 מיליון לירה שטרלינג הושעתה על ידי המדינה שהיו אמורים להימסר למלאווי בעקבות הפרות חוזרות ונשנות של זכויות להט"ב בסיסיות בשטחה. היוזמה נתמכה מאוחר יותר על ידי ראש הממשלה קמרון, שהדגיש כי מדינות שמקבלות סיוע מהממלכה המאוחדת "חייבות לדבוק בזכויות אדם ראויות" בשטחן. לאחר שממשלת סיישל הסכימה להתקדם עם חקיקתה להכשרת פעילות הומוסקסואלית בהסכמה במדינה, חברי הממשלה ציינו במפורש את מסע ההסברה של דיפלומטים בריטים בנושא כסיבה להאצה בחקיקה.

בשנת 2014, שר החוץ הבריטי, ויליאם הייג, כתב מכתב למזכ"ל חבר העמים הבריטי קמאלש שארמה שבו קרא לו להשתמש בתפקידו כדי "להאיץ במדינות החברות לעמוד באחריותן לקדם את זכויותיהם של אזרחי להט"ב בשטחן". מאוחר יותר הצהיר הייג שהממלכה המאוחדת צריכה להפוך את "ההגנה על זכויותיהם של אזרחי להט"ב לחלק מרכזי של יחסיה עם מדינות אחרות בחבר העמים".

באפריל 2018 אירחה הממלכה המאוחדת את הישיבה השנתית של ראשי הממשלות של מדינות הארגון בלונדון. ראש ממשלת הממלכה המאוחדת, תרזה מיי, אמרה שהיא "מתחרטת שרבים מהחוקים הנוכחיים ברחבי מדינות חבר העמים שהפלילו הומוסקסואליות הם מורשת ישירה של הקולוניאליזם הבריטי"; והציעה תמיכה בכל ממשלה שתהיה מוכנה לשנות את החקיקה שלה בנושא. לפני קיום הפגישה, מעל 100,000 אנשים חתמו על עצומה שקראה להעלות את סוגיית זכויות הלהט"ב במדינות חבר העמים בפגישה.

ארגוני זכויות להט"ב בקרב חבר העמים הבריטי
-----------------------------------------

### אמון קלידוסקופ

בשנת 2011, אמון הקלידוסקופ (אנ'), ארגון ללא מטרת רווח, הוקם בלונדון על מנת לעודד פוליטיקאים במדינה לגרום לכך ששרים בממשלה ידונו בסוגיות מעמד זכויות להט"ב במדינות חבר העמים בכל פעם שהם מארחים את עמיתיהם. הארגון הוקם במטרה לביטול החוקים האנטי-הומוסקסואלים שעדיין קיימות בקרב מדינות הארגון תוך שימוש בלחץ עסקי ופוליטי. הזמרים הבריטים אלטון ג'ון וג'ורג' מייקל, שידועים כהומוסקסואלים גלויים, הציעו את תמיכתם בארגון, בעוד שג'ון השתתף באירוע ההשקה שלו ב-13 בספטמבר 2011.

מדינות חבר העמים הבריטי שבהן פעילות הומוסקסואלית מוגדרת כחוקית
--------------------------------------------------------------

**הצבעת מדינות העולם על הצהרת האו"ם בדבר נטייה מינית וזהות מגדרית לפי מדינה או טריטוריה:**  מדינות שתמכו בהצהרה באסיפה הכללית או במועצת זכויות האדם בשנת 2008 או 2011  מדינות שתמכו בהצהרה הנגדית בשנת 2008 והמשיכו בהתנגדותן בשנת 2011  מדינות שלא תמכו באף הצעה  לא הייתה חברה באו"ם באותה תקופה (דרום סודאן)  טריטוריות או מדינות לא חברות באו"ם/ללא יכולת הצבעה
### נישואים חד-מיניים

 ערך מורחב – **נישואים של זוגות מאותו המין**  

#### אירופה

* הממלכה המאוחדתהממלכה המאוחדת אקרוטירי ודקיליה\*
* הממלכה המאוחדתהממלכה המאוחדתגיברלטרגיברלטר גיברלטר\*
* הממלכה המאוחדתהממלכה המאוחדת הממלכה המאוחדת\*
* הממלכה המאוחדתהממלכה המאוחדתג'רזיג'רזי ג'רזי\*
* הממלכה המאוחדתהממלכה המאוחדתגרנזיגרנזיאולדרניאולדרניסרקסרק גרנזי, אולדרני וסרק\*
* הממלכה המאוחדתהממלכה המאוחדתהאי מאןהאי מאן האי מאן\*
* מלטהמלטה מלטה\*

#### אסיה

* הממלכה המאוחדתהממלכה המאוחדתהטריטוריה הבריטית באוקיינוס ההודיהטריטוריה הבריטית באוקיינוס ההודי הטריטוריה הבריטית באוקיינוס ההודי\*

#### אפריקה

* דרום אפריקהדרום אפריקה דרום אפריקה\*
* הממלכה המאוחדתהממלכה המאוחדת סנט הלנה, אסנשן וטריסטן דה קונה\*

#### אמריקה

* הממלכה המאוחדתהממלכה המאוחדתאיי ג'ורג'יה הדרומית ואיי סנדוויץ' הדרומייםאיי ג'ורג'יה הדרומית ואיי סנדוויץ' הדרומיים איי ג'ורג'יה הדרומית ואיי סנדוויץ' הדרומיים\*
* הממלכה המאוחדתהממלכה המאוחדתאיי פוקלנדאיי פוקלנד איי פוקלנד\*
* קנדהקנדה קנדה\*

#### אוקיאניה

* אוסטרליהאוסטרליה אוסטרליה\*
* הממלכה המאוחדתהממלכה המאוחדתפיטקרןפיטקרן איי פיטקרן\*
* ניו זילנדניו זילנד ניו זילנד\*
* הממלכה המאוחדתהממלכה המאוחדתהטריטוריה הבריטית באנטארקטיקההטריטוריה הבריטית באנטארקטיקה הטריטוריה הבריטית באנטארקטיקה\*

### הכרה בסוגים אחרים של שותפות (איחוד אזרחי)

 ערך מורחב – **איחוד אזרחי**  

#### אירופה

* קפריסיןקפריסין קפריסין\*

#### אמריקה

* הממלכה המאוחדתהממלכה המאוחדתברמודהברמודה ברמודה\*
* הממלכה המאוחדתהממלכה המאוחדתאיי קיימןאיי קיימן איי קיימן\*

#### אסיה

* הודוהודו הודו

### הגנה מפני אפליה

#### אפריקה

* בוטסואנהבוטסואנה בוטסואנה
* מאוריציוסמאוריציוס מאוריציוס\*
* מוזמביקמוזמביק מוזמביק (בתעסוקה בלבד)
* סיישלסיישל סיישל\* (בתעסוקה בלבד)

#### אסיה

* סינגפורסינגפור סינגפור (מפני הסתה, הטרדה ואלימות מרקע דתי בלבד)

#### אמריקה

* ברבדוסברבדוס ברבדוס (נטייה מינית בתעסוקה בלבד)
* הממלכה המאוחדתהממלכה המאוחדתאיי הבתולה הבריטייםאיי הבתולה הבריטיים איי הבתולה הבריטיים\*
* הממלכה המאוחדתהממלכה המאוחדתמונטסראטמונטסראט מונטסראט
* הממלכה המאוחדתהממלכה המאוחדתאיי טרקס וקייקוסאיי טרקס וקייקוס איי טרקס וקייקוס\*
* בליזבליז בליז

#### אוקיאניה

* ניו זילנדניו זילנדאיי קוקאיי קוק איי קוק\* (בתעסוקה בלבד)
* פיג'יפיג'י פיג'י\* (בתעסוקה בלבד)

### פעילות הומוסקסואלית חוקית, ללא הגנה מפני אפליה

#### אפריקה

* גבוןגבון גבון\*
* לסוטולסוטו לסוטו
* רואנדהרואנדה רואנדה\*

#### אמריקה

* הממלכה המאוחדתהממלכה המאוחדתאנגווילהאנגווילה אנגווילה\*
* אנטיגואה וברבודהאנטיגואה וברבודה אנטיגואה וברבודה
* איי בהאמהאיי בהאמה איי בהאמה\*
* סנט קיטס ונוויססנט קיטס ונוויס סנט קיטס ונוויס
* טרינידד וטובגוטרינידד וטובגו טרינידד וטובגו

#### אוקיאניה

* נאורונאורו נאורו\*
* ניו זילנדניו זילנדטוקלאוטוקלאו טוקלאו\*
* ונואטוונואטו ונואטו\*

הערה: \* מדינות שחתמו בעד הצהרת האו"ם בדבר נטייה מינית וזהות מגדרית, ‡ מדינות שחתמו על ההצהרה הנגדית מטעם סוריה.

מדינות חבר העמים הבריטי שבהן פעילות הומוסקסואלית מוגדרת כעבירה פלילית
---------------------------------------------------------------------

### לא נאכף בפועל עם הגנה מפני אפליה

#### אוקיאניה

* סמואהסמואה סמואה\* (בתעסוקה בלבד)

### לא נאכף בפועל

#### אסיה

* סרי לנקהסרי לנקה סרי לנקה

#### אפריקה

* מלאווימלאווי מלאווי ‡
* נמיביהנמיביה נמיביה
* סיירה לאוןסיירה לאון סיירה לאון
* אסוואטיניאסוואטיני אסוואטיני\*

#### אמריקה

* דומיניקהדומיניקה דומיניקה\*
* ג'מייקהג'מייקה ג'מייקה
* גרנדה (מדינה)גרנדה (מדינה) גרנדה
* גיאנהגיאנה גיאנה
* סנט לוסיהסנט לוסיה סנט לוסיה ‡
* מלאווימלאווי סנט וינסנט והגרנדינים

#### אוקיאניה

* קיריבטיקיריבטי קיריבטי
* ניו זילנדניו זילנדניואהניואה ניואה\*
* טונגהטונגה טונגה
* טובאלוטובאלו טובאלו
* פפואה גינאה החדשהפפואה גינאה החדשה פפואה גינאה החדשה
* איי שלמהאיי שלמה איי שלמה ‡

### מאסר

#### אפריקה

* קמרוןקמרון קמרון ‡
* גמביהגמביה גמביה
* גאנהגאנה גאנה
* קניהקניה קניה ‡
* ניגריהניגריה ניגריה ‡ (מדינות הדרום)
* טנזניהטנזניה טנזניה ‡
* טוגוטוגו טוגו ‡
* אוגנדהאוגנדה אוגנדה ‡
* זמביהזמביה זמביה

#### אסיה

* בנגלדשבנגלדש בנגלדש ‡
* מלזיהמלזיה מלזיה ‡
* המלדיבייםהמלדיביים האיים המלדיביים
* פקיסטןפקיסטן פקיסטן ‡

### עונש מוות

#### אסיה

* ברונייברוניי ברוניי ‡

#### אפריקה

* ניגריהניגריה ניגריה ‡ (מדינות הצפון)

הערה: \* מדינות שחתמו בעד הצהרת האו"ם בדבר נטייה מינית וזהות מגדרית, ‡ מדינות שחתמו על ההצהרה הנגדית מטעם סוריה.

ראו גם
------

* זכויות להט"ב באוקיאניה
* זכויות להט"ב באירופה
* זכויות להט"ב באמריקה
* זכויות להט"ב באסיה
* זכויות להט"ב באפריקה
* זכויות להט"ב באיחוד האירופי
* זכויות להט"ב במדינות ברית המועצות לשעבר
* זכויות להט"ב במזרח התיכון

הערות שוליים
------------

1. ↑    
שגיאות פרמטריות בתבנית:צ-מאמר   
פרמטרי חובה [ מחבר ] חסרים , "This Alien Legacy The Origins of "Sodomy" Laws in British Colonialism", **Human Rights Watch**, 2008-12-17
2. ↑  Jessica Geen, Commonwealth Secretary General backs gay rights, PinkNews | Latest lesbian, gay, bi and trans news | LGBTQ+ news, ‏2011-10-26 (באנגלית אמריקאית)
3. ↑  Jessica Geen, Australian foreign minister to call on Commonwealth to repeal anti-gay laws, PinkNews | Latest lesbian, gay, bi and trans news | LGBTQ+ news, ‏2011-10-19 (באנגלית אמריקאית)
4. ↑  Commonwealth nations to have aid cut for gay rights abuses, The Independent, ‏2011-10-31 (באנגלית)
5. ↑  Nick Duffy, International Development minister: Anti-gay laws in Commonwealth ‘absolutely unacceptable’, PinkNews | Latest lesbian, gay, bi and trans news | LGBTQ+ news, ‏2015-11-19 (באנגלית אמריקאית)
6. ↑  Nick Duffy, Malta PM urges Commonwealth countries to ditch Colonial-era anti-gay laws, PinkNews | Latest lesbian, gay, bi and trans news | LGBTQ+ news, ‏2017-03-14 (באנגלית אמריקאית)
7. ↑  Nick Duffy, Commonwealth grants recognition to LGBT Equality Network, PinkNews | Latest lesbian, gay, bi and trans news | LGBTQ+ news, ‏2017-06-20 (באנגלית אמריקאית)
8. ↑  "Cameron threat to dock some UK aid to anti-gay nations". *BBC News* (באנגלית בריטית). 2011-10-30. נבדק ב-2023-01-18.
9. ↑  Benjamin Butterworth, Over a billion people are living under British anti-gay laws as 40th Commonwealth Day celebrated, PinkNews | Latest lesbian, gay, bi and trans news | LGBTQ+ news, ‏2017-03-13 (באנגלית אמריקאית)
10. ↑  אתר למנויים בלבד  John Bingham,Johnbingham, ‏Gay rights should be centre of UK’s relations with Commonwealth – William Hague, The Telegraph, 30 October 2014
11. ↑  Nick Duffy, Theresa May tells Commonwealth leaders: We 'deeply regret' Colonial-era anti-gay laws, PinkNews | Latest lesbian, gay, bi and trans news | LGBTQ+ news, ‏2018-04-17 (באנגלית אמריקאית)
12. ↑  Kaleidoscope Trust – Freedom, Safety and Equality for LGBT+ People, UK Charity, Charity Organisations in United Kingdom – About Us, www.kaleidoscopetrust.com (באנגלית)
13. ↑  Elton John tells world leaders: stop anti-gay discrimination, The Independent, ‏2011-09-11 (באנגלית)

| **זכויות להט"ב** |
| --- |
| מעמד חברתי וחוקי | איחוד אזרחי • אימוץ משותף על ידי זוגות חד-מיניים • אימוץ חורג בקרב זוגות חד-מיניים • הורות להט"בית • התנגדות לזכויות להט"ב • טיפול המרה • טרנסג'נדריות ואינטרסקסואליות בספורט • נישואים חד-מיניים (מעמד משפטי) • צנזורה על נושאי להט"ב • שוויון הגירה • שינוי מגדר • שירות צבאי • תרומת דם • הומופוביה ברחבי העולם |  |
| בעולם | 

|  |  |
| --- | --- |
| אוקיאניה | אוסטרליה • איי שלמה • אי הפסחא • אי חג המולד • איי מריאנה הצפוניים • איי מרשל • איי קוקוס • איי קוק • גואם • הוואי • ואליס ופוטונה • ונואטו • טובאלו • טונגה • טוקלאו • מיקרונזיה • נאורו • ניואה • ניו זילנד • סמואה • סמואה האמריקנית • פולניזיה הצרפתית • פיג'י • פיטקרן • פלאו • פפואה גינאה החדשה • קיריבטי • קלדוניה החדשה |
| אירופה | אבחזיה • אולנד • אוסטריה • אוקראינה • אזרבייג'ן • איטליה • אי מאן • איסלנד • איי פארו • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • ג'רזי • גרנזי • גרמניה • דנמרק • הולנד • הונגריה • הממלכה המאוחדת • טורקיה • טרנסניסטריה • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סבאלברד • סלובניה • סלובקיה • ספרד • סרביה • סן מרינו • פולין • פורטוגל • פינלנד • צ'כיה • צרפת • קוסובו • קרואטיה • קזחסטן • קפריסין • קריית הוותיקן • קפריסין הצפונית • רומניה • רוסיה • שוודיה • שווייץ |
| אמריקה | אורוגוואי • איי בהאמה • איי ג'ורג'יה הדרומית ואיי סנדוויץ' הדרומים • איי הבתולה הבריטיים • איי טרקס וקייקוס • איי פוקלנד • אנגווילה • אנטיגואה וברבודה • איי קיימן • ארגנטינה • איי הבתולה של ארצות הברית • אל סלוודור • ארובה • ארצות הברית • אקוודור • בוליביה • בונייר • בליז • ברבדוס • ברזיל • ברמודה • גואטמלה • גוואדלופ • גיאנה • גיאנה הצרפתית • ג'מייקה • גרינלנד • גרנדה • דומיניקה • האיטי • האיים הקטנים המרוחקים של ארצות הברית • הונדורס • הרפובליקה הדומיניקנית • וונצואלה • טרינידד וטובגו • מונטסראט • מקסיקו • מרטיניק • ניקרגואה • סאבא • סורינאם • סנט אוסטטיוס • סנט וינסנט והגרנדינים • סנט לוסיה • סנט מארטן • סנט קיטס ונוויס • סן ברתלמי • סן מרטן • סן-פייר ומיקלון • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קוראסאו • קנדה |
| אסיה | אבחזיה • אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • אקרוטירי ודקליה • ארמניה • בהוטן • בחריין • בנגלדש • ברוניי • גאורגיה • האיים המלדיביים • הודו • הונג קונג • הפיליפינים • הרשות הפלסטינית • וייטנאם • טאיוואן • טג'יקיסטן • טורקיה • טורקמניסטן • טיבט • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מקאו • נפאל • סוריה • סין • סינגפור • סרי לנקה • עומאן • עיראק • ערב הסעודית • פקיסטן • צ'צ'ניה • קוריאה הדרומית • קוריאה הצפונית • קירגיזסטן • קזחסטן • קטר • קמבודיה • קפריסין • קפריסין הצפונית • רוסיה • תאילנד • תימן |
| אפריקה | אוגנדה • אלג'יריה • אנגולה • אסוואטיני • אריתריאה • אתיופיה • בנין • בוטסואנה • בורונדי • בורקינה פאסו • גאנה • גבון • ג'יבוטי • גמביה • גינאה • גינאה ביסאו • גינאה המשוונית • דרום אפריקה • דרום סודאן • האיים הקנריים • הארצות הדרומיות והאנטארקטיות של צרפת • הטריטוריה הבריטית באוקיינוס ההודי • הרפובליקה הדמוקרטית של קונגו • הרפובליקה המרכז-אפריקאית • הרפובליקה של קונגו • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מדיירה • מיוט • מוזמביק • מלאווי • מלייה • מצרים • מרוקו • ניגריה • ניז'ר • נמיביה • סאוטה • סאו טומה ופרינסיפה • סודאן • סומליה • סומלילנד • סיירה לאון • סיישל • סנגל • סנט הלנה, אסנשן וטריסטן דה קונה • צ'אד • קומורו • קמרון • קניה • ראוניון • רואנדה • רפובליקת סהרה הערבית הדמוקרטית • תוניסיה |
| אחר | הצהרת האו"ם בדבר נטייה מינית וזהות מגדרית • זכויות להט"ב באיחוד האירופי • זכויות להט"ב במדינות ברית המועצות לשעבר • זכויות להט"ב במזרח התיכון • זכויות להט"ב בחבר העמים הבריטי |

 |
| יחס הדת ללהט"ב | אסלאם • הדת הבהאית • הומוסקסואליות ודת • הלכה • טרנסג'נדריות ודת • יהדות • יהדות קונסרבטיבית • נצרות • סיקיזם • תנ"ך |
| לקטגוריה • לפורטל |